ฮั่งเส็งปิดลบ 35.69 จุด ขณะนลท.ระวังการซื้อขาย
ฮั่งเส็งปิดลบ 35.69 จุด ขณะนลท.ระวังการซื้อขาย
26 ต.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลง โดยดัชนีฮั่งเส็งลดลง 35.69 จุด หรือ 0.15% ปิดวันนี้ที่ 23,116.25 จุด เนื่องจากนักลงทุนมีความระมัดระวังว่าการทะยานขึ้นของตลาดหุ้นทั่วโลกจะมีความต่อเนื่องหรือไม่ หลังจากธนาคารกลางจีนประกาศปรับลดอัตราดอกเบี้ยเมื่อปลายสัปดาห์ที่แล้ว
ทั้งนี้ ธนาคารกลางจีน (PBOC) ประกาศปรับลดอัตราดอกเบี้ยเงินกู้ระยะเวลา 1 ปี และอัตราดอกเบี้ยเงินฝากระยะเวลา 1 ปีลง 0.25% สู่ระดับ 4.35% และ 1.50% ตามลำดับ
นอกจากนี้ ธนาคารกลางยังได้ปรับลดสัดส่วนการกันสำรอง (RRR) ของธนาคารพาณิชย์ลง 0.5% รวมทั้งปรับลด RRR ของสถาบันการเงินที่สนับสนุนธุรกิจขนาดเล็กและขนาดย่อม รวมทั้งภาคการเกษตรลง 0.5% เช่นกัน
               